《孝常西斋守岁读王临川除夜寄舍弟诗爱其词致》
明代·马治

岁云暮矣天涯客，今夕能来慰不眠。
坐久依依思远道，气酣往往说当年。
春游吴苑君常惯，雪咏钟山我自怜。
惆怅情悰那再得，荆溪漫有酒盈船。

作者简介：明间常州府宜兴人，字孝常。初为僧，能诗。元末，周履道避地宜兴，治为具舟车，尽穷阳羡山溪之胜，以诗唱和，成《荆南倡和集》。洪武初，为内丘知县，终建昌知府。